OpenLLM-France/wikimedia huggingface dataset:
# Gaskoiak

    Artikulu hau Gaskoniako biztanleei buruzkoa da; beste esanahietarako, ikus «Gaskoi».
Gaskoiak (gaskoiez "Gascons") edo, batzuetan kaskoinak, Okzitaniako Gaskoinia eskualde historikoko biztanleak dira. Usadioz, haien hizkuntza gaskoia izan da, nahiz eta gaur egun frantsesa lekua hartzen ari zaion.
Historikoki, gaskoiak akitaniar, baskoi eta Baskoniako Dukerriarekin lotura izan dute (Gaskoiniako Dukerria), hortaz, baita euskaldunekin ere. Gaskoi hizkuntza okzitanieraren barnean sailkatua dago, baina akitanieraren eta aitzineuskararen azpisubstratu garrantzitsu bat ere badu, bai eta katalanarekiko eta aragoierarekiko antzekotasunak ere; horrek bereziten du, nolabait, gainerako okzitaniar hizkuntzetatik.
Gaur egun, Euskal Herrian gaskoi-erkidegoak hainbat udalerrietan badiraute: Lapurdin (Baiona, Bokale, Angelu eta Biarritz) eta Nafarroa Beherean (Bidaxune eta Bastida). Horrelako herrietan hainbatetan euskaldunak eta gaskoiak elkarrekin ezkondu eta seme-alabak eduki dituzte; halakoei xarnegu izena eman zaie.
Historikoki, Gipuzkoar itsasertzean Erdi Arotik aurrera gaskoi merkatarien erkidegoak ezarri ziren: Donostia, Pasaia, Errenteria eta Hondarribia, eta haietako toponimian gaskoia igartzen da: Urgull, Gros, Morlans, Miramon, Aiete.

## Erreferentziak

* ↑ «kaskoin - OEH - Orotariko Euskal Hiztegia» www.euskaltzaindia.eus (Noiz kontsultatua: 2023-06-29).
* ↑ «xarnegu - OEH - Orotariko Euskal Hiztegia» www.euskaltzaindia.eus (Noiz kontsultatua: 2023-06-29).

## Ikus, gainera

* Gaskoi (hizkuntza)
* Baskoniako dukerria
* Baskoiak
* Okzitaniarrak
* Okzitania
* Akitaniak
* Xarneguak

## Kanpo-estekak

* Datuak: Q3098704
# Gaskoien plazako geltokia

Gaskoien plaza Lapurdiko autobus geltoki bat da, Baiona udalerriko Gurutze Saindua auzoan kokatuta dagoena.
Geltokia 2019ko irailaren 2an ireki zen.

## Sarbideak

* Mounede hiribidea, 24

## Historia

Geltokia 2019ko irailaren 2an ireki zen jendearentzat, Tram'Busaren T1 linearen trazatuaren zati gisa.
Lehenago "Mounédé" bezala ezagutzen zen.

## Zerbitzuak
### Hiriko autobusa

iea  4. linea (Txik Txak)BidarteIzarbel • Anton Abbadia 46 BIARRITZBarbarenia (▶) • Biarritzeko geltokia 5 6 38 46 51 52 51  • Harausta bidezubia 3 6 38 46 52  • Parma • Biarritzeko aireportua 3 36 ANGELUElurtegi • Labiña • Kotonia • Angeluko herriko etxea T1  • Bernain–Montòri T1 3 30 34 36  • Lembeye T1  • Batasuna 3  • BeyrisBAIONAVilla Pia 3  • Marueta • Lachepaillet • San Leon T2 3 14 52  • Paulmy 3 32 52  • Euskaldunen plaza T1 T2 3 11 12 13 14 6 32 38 50 52 N2 N3  XL'R   7   26   • Baionako herriko etxea T1 T2 6 32 50 A1 N1 N2  • Garita–Museoak T1 T2 6 32 50 N1 N2  • Alsazia–Lorrena 32 N2  XL'R   26   • Jules Ferry 32 N2  • Burbaki • Jean Jaurès 32  • Muskarri • Labigeria • Didier Deschamps estadioa • Burrua • Lartigot • Haranbilete • Camus • Gaskoien plaza T1  • Apirilaren 14a • Done Eztebe • Hourque de Hé • Habas la Plaine • Hargous • Osteys (▶) • Codry (◀) • Sainsontan :

## Erreferentziak

* ↑ (Frantsesez) «Baionaldea: Tram'Busa laster jarriko da martxan» France Bleu 2019-08-05 (Noiz kontsultatua: 2021-03-21).
* ↑ Chronoplus. (2019-03-18). Chronoplus sareko mapa. .

## Ikus, gainera

* Txik Txak
* 1. linea

## Kanpo estekak

* Txik Txak sareko webgune ofiziala
* Datuak: Q89993614
iea  Tram'Busa :
# Gasherbrum III

Gasherbrum III, urdueraz گاشر برم -3‎, txinera sinplifikatuz 加舒尔布鲁木III峰, txinera tradizionalez 加舒爾布魯木III峰 eta pinyinez Jiāshūěrbùlǔmù III Fēng, Himalaiako Karakorum mendikatean dagoen mendi bat da, Gasherbrum mendi multzoan, eta Pakistan eta Txinako mugan. 7.952 metroko garaiera du.
1975ean Wanda Rutkiewicz, Alison Chadwick-Onyszkiewicz, Janusz Onyszkiewicz eta Krzysztof Zdzitowiecki poloniar mendizaleek lehenbizikoz igo zuten.

## Kanpo estekak

* Datuak: Q1137636
* Multimedia: Gasherbrum II / Q1137636
# Gashim Magomedov

Gashim Magomedov (azerbaijaneraz: Həşim Məhəmməd oğlu Məhəmmədov, 1999ko irailaren 22a). Azerbaijango taekwondolaria da. 2024ko Udako Olinpiar Jokoetan zilarrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | 58kg |
| Europako Txapelketak ||||
| Urtea | Lekua | Domina | Proba |
| 2024 | Belgrad | 03 ! | 58kg |

## Erreferentziak

* ↑ «Gashim Magomedov» Taekwomdo data.
# Fontaine-lès-Dijon kantonamendua

Fontaine-lès-Dijon kantonamendua Frantziako kantonamendu bat da. Côte-d'Or departamenduan dago, Borgoina-Franche-Comté eskualdean. Guztira 30 udalerri ditu eta Fontaine-lès-Dijon da bere hiriburua.

## Kanpo estekak

* Datuak: Q18129
# Fontaine-lès-Hermans

Fontaine-lès-Hermans Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 106 biztanle zituen.

## Demografia
### Biztanleria

2007an Fontaine-lès-Hermans udalerrian erroldatutako biztanleak 106 ziren. Familiak 44 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 42 familiaren etxebizitza nagusia ziren, 1 bigarren erresidentzia bat zen eta 2 hutsik zeuden. Etxebizitza guzti hauek 45etxeak ziren. 42 etxebizitza nagusietatik 36 bere jabearen bizilekua ziren, 4 alokairuan okupaturik zeuden eta 2 doan lagata zeuden; 1ek bi gela zituen, 8 etxek hiru zituzten, 7 etxek lau zituzten eta 26 etxek bost zituzten. 32 etxek euren parking plaza propioa zuten azpian. 14 etxetan ibilgailu bat zegoen eta 24 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fontaine-lès-Hermans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 8 |
| 8 | 65-69 | 4 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 4 |
| 12 | 35-39 | 8 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 4 | 15-19 | 8 |
| 8 | 10-14 | 8 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 66 ziren, horien artean 47 aktiboak ziren eta 19 inaktiboak ziren. 47 pertsona aktiboetatik 44 lanean zeuden (26 gizon eta 18 emakume) eta 3 langabezian zeuden (1 gizon eta 2 emakume). 19 pertsona inaktiboetatik 4 erretiraturik zeuden, 8 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra iturgina zen.
2000. urtean Fontaine-lès-Hermans udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q992505
* Multimedia: Fontaine-lès-Hermans / Q992505
# Gate (Oklahoma)

Gate Oklahomako herri bat da. Beaver konderrian kokatua dago. 2010ean 93 biztanle zituen, 0,65 kilometro koadrotan banatuta.

## Ikus, gainera

* Beaver konderria

## Kanpo estekak

* Datuak: Q2708964
# Gate Theatre

Gate Antzokia (ingelesez Gate Theatre, irlanderaz Amharclann an Gheata) Irlandako Errepublikako Dublin hirian dagoen antzoki bat da. 1928an Hilton Edwards eta Micheál Mac Liammóir antzerkigileek ireki zuten.
Orson Welles eta James Mason aktore ospetsuek beren ibilbidea antzoki honetan hasi zuten. 1991an Samuel Becketten 19 antzezlanen atzera begirako bat eskaini zen.

## Kanpo estekak

* Gate antzokiaren webgunea (Ingelesez)
* Datuak: Q728893
* Multimedia: Gate Theatre, Dublin / Q728893
# Gateacre

Gateacre, Ingalaterrako Liverpool hirian dagoen auzo bat da, Merseyside konderrian.
* Datuak: Q5527033
* Multimedia: Gateacre / Q5527033
# Gatehouse of Fleet

Gatehouse of Fleet, Eskoziako gaeleraz: Taigh an Rathaid, Eskoziako herri bat da, Dumfries eta Galloway eremu administratiboan.

## Kanpo estekak

* Datuak: Q996643
* Multimedia: Gatehouse of Fleet / Q996643
# Gatedalita

Gatedalita mineral bat da eta braunite taldearen kidea da.

## Ezaugarriak

Gatedalita elementu kimiko mineralaren formula kimikoa hau da: ${\ce {ZrMn2+2Mn3+4SiO12}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Gatedalite: Mineral information, data and localities.» www.mindat.org (Noiz kontsultatua: 12-05-2019).
# Gatehead (Ekialdeko Ayrshire)

Gatehead, Eskoziako herri bat da, Kilmaurs parrokian eta Ekialdeko Ayrshire konderrian.

## Kanpo estekak

* Datuak: Q1495758
* Multimedia: Gatehead, East Ayrshire / Q1495758
# Gate City (Virginia)

Gate City Ameriketako Estatu Batuetako inkorporatutako herri bat da. Scott konderrian dago, Virginia estatuan. 2.043 biztanle ditu, 10,204885 kilometro koadroko azaleran banatuta.

## Ikus, gainera

* Scott konderrian

## Kanpo estekak

* Datuak: Q1373690
* Multimedia: Gate City, Virginia / Q1373690
# Gatazken konponbidea

Gatazken konponbidea gatazken amaiera baketsua errazteko eta berreskuratzeko metodoak eta prozesuak dira. Taldeko kide konprometituak saiatzen dira taldeko gatazkak ebazten, gainerako taldeei beren kontrako motibo edo ideologiei buruzko informazioa aktiboki komunikatuz (adibidez, asmoak, sinesmen jakin batzuk edukitzeko arrazoiak) eta negoziazio kolektiboan konpromisoa hartuz. Ebazpenaren dimentsioak paraleloak dira gatazka prozesatzeko eran. Erabaki kognitiboa da eztabaidatzaileek gatazka ulertzeko eta ikusteko modua, sinesmenak, perspektibak, ulermenak eta jarrerak erabiliz. Erabaki emozionala da eztabaidatzaileek sentitzen duten bezala gatazka bat, energia emozionala. Erabakia eztabaidatzaileek nola jokatzen duten hausnartzen da. Azkenean, gatazka bideratzeko metodo eta prozedura asko daude, besteak beste, negoziazioa, bitartekaritza, arbitrajea, diplomazia eta bake-eraikuntza sortzailea.
Gatazka-ebazpen terminoa eztabaida-ebazpenarekin batera ere erabil daiteke, arbitraje eta auzi prozesuak kritikoki sartuta daudenean. Gatazka-ebazpenaren kontzeptuak, gatazkan dauden alderdiek ebazpen eraginkorra lortzeko ahaleginean, erresistentzia neurri ez bortitzak erabiltzea ahalbidetzen duela pentsa daiteke.

## Erreferentziak

* ↑ Forsyth, Donelson R.. (2010). Group dynamics. (5th ed. argitaraldia) Wadsworth Cengage Learning ISBN 978-0-495-59952-4. PMC 318104476. (Noiz kontsultatua: 2021-06-10).
* ↑ Mayer, Bernard S.. (2012). The dynamics of conflict : a guide to engagement and intervention. (2nd ed. argitaraldia) Jossey-Bass ISBN 978-1-118-17822-5. PMC 785777947. (Noiz kontsultatua: 2021-06-10).
* ↑ Rapoport, Anatol. (1995). The origins of violence : approaches to the study of conflict. Transaction Publishers ISBN 1-56000-783-4. PMC 30474977. (Noiz kontsultatua: 2021-06-10).
* ↑ Civil resistance and power politics : the experience of non-violent action from Gandhi to the present. Oxford University Press 2009 ISBN 978-0-19-157125-1. PMC 500808898. (Noiz kontsultatua: 2021-06-10).

## Kanpo estekak

* Bitartekotza eta gatazken konponbidea. Ikaslearen koadernoa. Nafarroako Gobernua.
* Datuak: Q1194317
# Frantzisko Frantziakoa (1555-1584)

Frantzisko Frantziakoa (Hercule François; Fontainebleauko jauregia, 1555eko martxoaren 18a - Château-Thierry, 1584ko ekainaren 10a) Alençon, Château-Thierry, Anjou, Berry eta Touraineko dukea izan zen.

## Biografia

Henrike II.a Frantziakoaren eta Katalina Mediciren laugarren eta azken semea izan zen. Haurtzaroan harrapatu zuen baztangaz aurpegia desitxuratua eta gorputza maker zituen. 1570eko hamarkadaren hasieran Katalina Medici Elisabet I.a Ingalaterrakoarekin ezkontzen saiatu zen. Hasiera batean, adin alde handia eta erlijio ezberdintasuna zirela eta, Elisabetek ezezkoa eman zion arren, Frantzisko hil zen arte negoziatzen jarraitu zuten.
Bizitza osoan anaia Henrikeren (1574tik aurrera Henrike III.a, Frantziako erregea) lehiakidea izan zen. San Bartolome gaueko sarraskiaren ondoren Arroxelako setioan (1573) parte hartu zuen. Han bere koinatu Henrike Nafarroakoaren adiskide bihurtu zen. Harekin batera erregeren politikaren aurka zeuden aristokrata katoliko eta higanotek eratutako Deskontenten alderdiko (frantsesez Parti des Malcontents) buruzagia izan zen. Karlos IX.a Frantziakoa aspalditik eri handi zegoenez gero, haren ondorengoa Alençongoa izan zedin konspiratu zuten. Baina konplotak huts egin zuen eta bi buruak espetxeratuak izan ziren.
1575eko irailean Alençongo dukeak, Henrike Nafarroakoarekin batera, ihes egitea lortu zuen. Frantziako 5. Erlijio Gerran Henrike III.a Frantziakoaren errege armadaren aurka borrokatu ziren. Gerrari amaiera eman zion Beaulieuko ediktua (1576) oso mesedegarria izan zen bai higanotentzat nola Frantziskorentzat. Hau erregerekin adiskidetu eta bere handinahia Flandesen asetzen saiatu zen. 1579an Gilen Orangekoak Herbehereetako errege izateko proposatu zuen. Ondoko urtean Probintzia Batuek Herbehereetako askatasunaren babesle izendatu zuten eta 1582an Brabanteko duke. Bere aginpideari jartzen zitzaizkion mugak onartzen ez zituenez, 1583ko urtarrilean Anberes armaz hartzen saiatu zen, baina porrot egin zuen.
1584ko ekainaren 10ean hil zen, tuberkulosiak eta bere bizimoduaren gehiegikerien ondorioek joa. Heriotz honek Henrike Nafarroakoa Frantziako koroaren oinordeko bilakatu zuen.

## Erreferentziak

* 1 2 Jokinen, Anniina: Biography of François, Duke of Alençon and Anjou Luminarium Encyclopedia
* 1 2 3 François d’Anjou Henri IV, le règne interrompu
# Frantzisko Gamarrakoa

Frantzisko Gamarrakoa (Gamarra, Araba, 1561 – 1626) elizgizona izan zen. Avila eta Cartagenako apezpiku eta Filipe III.aren kaperau izan zen. Gamarrako Andre Mariaren Jasokundearen elizan dago haren hilobia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257972
# Frantzisko Garai

Frantzisko Garai (Sopuerta, 1475- Mexiko, 1523ko abenduaren 27a) bizkaitar militar, esploratzaile, konkistatzaile eta esklabo-trafikatzailea izan zen.

## Bizitza

1510ean Kristobal Kolonekin joan zen haren bigarren bidaian. Karibeak harrapau eta esklabu egiteko lehen armada antolatu zuen, azienda eta urre meategietan halabeharrez lan egin zezaten, haien esklabotza atropofagoak zirela argudiatuta egin zuen. Garaik Diego Kolon almiranteari 1511an bidalitako gutunean karibeak esklabo egin zituztela esaten zion:
   “…visto questa rasón e justiçia avía para destruir los dichos caribes los mandamos dar por esclavos”
Hainbestekoa izan zen sarraskia espainiar enperadoreak baimena eman ziela irla esklabo egindako afrikarrekin birpopulatzeko.
Jamaikako gobernari izan zen Diego Kolonen agindupean. Aberastu ondoren, Mississippi ibaia aurkitu zuen espedizioa ordaindu zuen; Alonso Álvarez de Pineda izan zen espedizio buru (1519). Urtebete geroago Mexikorantz abiatu zen bertan kolonia bat sortzeko asmoz (Pánuco) baina Hernán Cortési aurre egin behar izan zion. 1523. urtean Cortések Pánuco hartu zuela jakin zuenean Frantziskok koloniara jo zuen segituan; bidean gizon asko galdu zituen ordea eta Cortésen agindupean jarri behar izan zuen ondoren. Cortések Mexikora bidali zuen Palmas ibaiaren inguruko lurraldeetara jendea bizitzera eraman zezan baina handik gutxira biriketako gaitzak jota hil zen Frantzisko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/8/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Espainiar agirietan Francisco de Garay
* ↑ Europa Press. (2011-10-20). Goyo Bañales repasa la trayectoria Francisco de Garay. .
* 1 2 «Nola engainatu gaituen kapitalismoak» Argia (Noiz kontsultatua: 2023-05-31).

## Kanpo estekak

* Bañales, Goio, Francisco de Garay, enkarterrimuseoa.eus
* Datuak: Q925893
* Multimedia: Francisco de Garay / Q925893
# Frantzisko Garmendia

Frantzisko Garmendia izan daiteke:
* Frantzisko Garmendia Aiestaran (1924-2005), gipuzkoar apezpikua.
* Francisco Garmendia Agirrezabalaga (1946-2015), gipuzkoar soziologoa.
# Frantzisko Fernando Isidro Austriakoa

Frantzisko Fernando Isidro Austriakoa (Madril, 1626ko maiatzaren 15a - Eibar, 1634ko martxoaren 11) Espainiako Filipe IV.aren sasiko semea izan zen, haurra zela hil zena, bizitako urte gutxien erdiak Euskal Herrian (Eibarren) igaro zituena.

## Biografia

Filipe IV.a Espainiakoak 17. mendearen lehen zatian ezkontzaz kanpo izandako seme-alaba ugarietako bat izan zen. Ama Catalina Manrique izeneko nerabe bat izan zen, eta haurra Manrique honen etxean, Charelako Markesen etxean, jaio zen Madrilen, Catalinaren gurasoak gorteko nobleak baitziren. Jatorri horrengatik El Charelo ezizenaz ezaguna izan zen mutikoa.
Haurra amarengandik banandu zuten erregearen aginduz, eta 4 urtez Madrilgo beste etxe noble batean egon zen, Ogasun Kontseilariarenean (Baltasar Álamos de Barrientos). Ama, bere aldetik, Burgosko monja konbentu batean sartu zuten.
Ondoren, Juan Isasi Idiakez noble euskaldunarekin, Eibarren egoitza zuen Isasiko Markesarekin, akordioa erdietsi zen Isasik hezi zezan mutila. Dokumentua sinatu zen 1631ko ekainaren 1ean zaintza gortean hori ofizialki emanez, eta haurra erregeren seme zela ziurtatuz, sinatzaileak izan zirelarik erregea bera, Olivaresko Konde-Dukea, Isasiko markesa eta Jerónimo de Villanueva Erresumako Protonotarioa eta Estatu Idazkaria. Handik gurtxira Isasiren etxera joan zen bizitzera Frantzisko Fernando, Eibarko Markeskua jauregira. Haurtzaroko hurrengo urteak Eibarren bizi izan zituen, baina 8 urte bete aurretik Markeskuan bertan hil zen, 1634ko martxoaren 11n.
Gorpua San Lorenzo de El Escorialera eraman zuten, non erregeak berak jaso zuen, eta bertako errege panteoian ehortzi zuten.
Ez dirudi Frantzisko Fernandoren heriotzak zalantzarik sortu zionik Filipe IV.ari Juan Isasik eman zion tratuaz, zeren haren legezko seme Baltasar Karlos printzearen irakasle eta zaindari izateko izendatu baitzuen Isasi, beste semea hil eta gutxira, 1634ko azaroaren 12an. Printze hau ere, oinordeko ofiziala eta Asturiasko Printzea, gazte hil zen (Zaragozan), 16 urterekin, baina gortera lotua bizi izan zen, ez Eibarren bere anaiordea bezala.

## Erreferentziak

* ↑ Moreno Meyerhoff, Pedro. (2008). «Ascendencia y descendencia de D. Juan de Isasi Idiáquez, I Conde de Pie de Concha» Hidalguía: la revista de genealogía, nobleza y armas (328-329): 469–518. ISSN 0018-1285. (Noiz kontsultatua: 2023-05-19).

## Kanpo estekak

* Datuak: Q75286638
# Frantzisko I.a Bi Sizilietakoa

Frantzisko I.a Bi Sizilietakoa (Napoli, 1777ko abuztuaren 14a - Napoli, 1830eko azaroaren 8a) 1825-1830 bitartean Bi Sizilietako erregea izan zen. Maria Kristina Borboikoaren aita izan zen.

## Bizitza

Fernando I.a Bi Sizilietakoaren eta Maria Karolina Austriakoaren semea zen. Bi alditan izan zen agintari erregetza bere eskuetan izan aurretik; 1812an lehenik, ingelesen mendean (haiek onarrarazi zioten konstituzioa) eta, 1820an bigarrenez, Guglielmo Pepe jeneralaren matxinadaren garaian. Errege izendatu zutenean ez zituen aintzat hartu bere aurretik egindako berrikuntzak, eta begiko zituenen esku utzi zuen gobernua. Metternichen aholkuak onartu zituen eta politika atzerakoia egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/04/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312305
* Multimedia: Francis I of the Two Sicilies / Q312305
# Frantzisko Fernando Austriakoa (argipena)

Frantzisko Fernando Austriakoa izeneko pertsona bat baino gehiago dago Wikipedian.
* Franz Ferdinand edo Frantzisko Fernando artxidukea, Austro-Hungariar Inperioko oinordekoa, Sarajevon erahila 1914an.
* Frantzisko Fernando Isidro Austriakoa (Madril 1626, Eibar 1634) Espainiako Filipe IV.aren sasiko semea.
# Frantzisko Garmendia Aiestaran

    Artikulu hau apezpikuari buruzkoa da; beste esanahietarako, ikus «Frantzisko Garmendia».
Frantzisko Garmendia Aiestaran (Lazkao, Gipuzkoa, 1924ko azaroaren 6a - New York, AEB, 2005eko azaroaren 16a) gipuzkoar elizgizona izan zen. Ia 23 urterekin apaiz egin zen eta Estatu Batuetara joan zen bizitzera.
1975ean New Yorkeko apaiz izendatu zuten eta bi urte beranduago 1977an, New Yorkeko Apezpiku Laguntzaile izendatu zuten. Urte berean Limisako Apezpiku izendatu zuten. 2001eko urriaren 30ean erretiratu egin zen eta Apezpiku Laguntzaile Emeritu bezala. Lau urte beranduago 2005ean zendu egin zen.

## Erreferentziak

* Catholic Hierarcy webgunea (Ingelesez)
* Datuak: Q12257998
# Frantzisko I.a

Frantzisko I.a izenak hainbat adiera ditu:
* Frantzisko I.a Nafarroakoa
* Frantzisko I.a Frantziakoa
* Frantzisko I.a Germaniako Erromatar Inperio Santukoa
* Frantzisko I.a Contikoa
* Frantzisko I.a Lorrenakoa
* Frantzisko I.a Liechtensteingoa

## Ikus, gainera

* Frantzisko aita santua.
# Frantzisko I.a Contikoa

Frantzisko I.a Borboi-Condékoa Contiko Printzea (La Ferté-sous-Jouarre 1558ko abuztuak 19-Paris 1614ko abuztuak 3), Luis I.a Borboi-Condékoa eta Leonor Royeren hirugarren semea izan zen. Bere bi anaia nagusiak Henrike I.a Borboi-Condékoa Condéko printzea izango zena eta Karlos Soissonseko kondea izan ziren. Jaiotzerakoan, bere aitak, Contiko Markes titulua eman zion, baina, 1581ean, Contiko printze mailara igoa izan zen.
Bere senide gehienek ez bezala, ez zuen Frantziako erlijio gerretan parterik hartu, 1587an Guisako dukearen asmoenganako mesfidantza sentitzen hasi zen arte, Parisko Liga Santuaren aurka zegoela adierazi zuen, eta bere lehengusua zen Henrike III.a Nafarroakoari laguntzen hasi zen, baita bere anaia Henrike Condékoari ere.
1589an, Frantziako errege zen Henrike III.a erahila izan ondoren, bere anaiarekin batera, euren lehengusu Henrike III.a Nafarroakoa zin egin eta onartu zuten odolez Frantziako Errege bezala, Henrike IV.a izenarekin. Beti errege berria babesten jarraitu zuen, baita Karlos Borboikoa kardinalaren heriotzak, tronurako hautagai bezala kontutan hartua izatera eraman zuenean ere.
Bere lehen ezkontza, Joana Coemmerekin izan zen, eta honekin ez zuen seme-alabarik izan. Joana, 1601ean hil zen eta Frantzisko, bere bigarren ezkontzan Luisa Margarita Lorena-Guisakoarekin ezkondu zen. Euren alaba bakarra, hiru aste baino ez zituela hil zen, 1610ean. Frantzisko Contikoa, 1614an hil zen, oinordekorik gabe, eta Contiko Printze tituluak, erregearte bat jasan zuen 1629 arte, urte honetan, titulu hau, bere anaia Henrikeren biloba zen Armando Borboi-Contikoari eman zitzaiolarik.
* Datuak: Q682207
* Multimedia: François, Prince of Conti / Q682207
# Fort Bidwell (Kalifornia)

Fort Bidwell Ameriketako Estatu Batuetako erroldak esleitutako leku bat da. Modoc konderrian dago, Kalifornia estatuan. 180 biztanle ditu, 8,33166 kilometro koadroko azaleran banatuta.

## Ikus, gainera

* Modoc konderria

## Kanpo estekak

* Datuak: Q3476187
# Fort Calhoun (Nebraska)

Fort Calhoun Nebraskako hiri bat da. Washington konderrian kokatua dago. 2010ean 908 biztanle zituen, 1,68 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q967173
* Multimedia: Fort Calhoun, Nebraska / Q967173